་གྱི་མཚོ་སྨད་ནས་རལ་བས་རིམ་གྱིས་ཆུ་བྲི་སྟེ་ས་གཞི་སྟོང་པར་གྱུར།ཆབ་གཏོར་གྱི་འབྲུ་ལས་གཡུང་དྲུང་གཟུགས་ཀྱི་ལྗང་པ་སྐྱེས་པས་རྟེན་འབྲེལ་བཟང་རྟགས་སུ་གཟིགས་ཏེ་མ་འོངས་པ་ན་མདོ་སྔགས་ཟུང་འབྲེལ་ཅན་གྱི་དགོན་པ་ཞིག་ཆགས་པར་ལུང་བསྟན།དེ་ནས་དུས་རབས་༡༠པའི་ནང་རྒྱ་གར་གྲུབ་ཐོབ་ཆེན་པོ་དཔལ་ནཱ་རོ་པ་༼༩༥༦་་་༡༠༤༡༽གནས་འདིར་ཕེབས་ཏེ་སྒྲུབ་པ་ཉམས་ལེན་མཛད།བྱིན་ཆེན་གྲུབ་ཕུག་དེ་ནི་ད་ལྟ་ཡང་བསོད་ནམས་ཀྱི་གོ་སྐལ་དུ་འགྱུར་བའི་དད་ལྡན་རྣམས་ཀྱི་ཚོགས་གསག་ཏུ་ད་ལྟ་ཡང་མཇལ་རྒྱུ་ཡོད།མངའ་རིས་ལོ་ཙཱ་བ་ཆེན་པོ་རིན་ཆེན་བཟང་པོ་༼༩༥༨་་་༡༠༥༥༽ཡང་གནས་འདིར་ཕེབས་ཏེ་ཕྱོགས་ཕྱོགས་བཞི་དང་དབུས་བཅས་ལ་ལྷ་ཁང་ལྔ་བཞེངས།དེ་རྣམས་ནི་ཁོང་གིས་བཞེངས་པའི་མཆོད་རྟེན་དང་ལྷ་ཁང་༡༠༨བཞེངས་པའི་གྲས་ཤིག་ཡིན།སྔར་དགོན་པ་འདི་ཆོས་ལུགས་འགའ་ཞིག་གིས་འཛིན་སྐྱོང་བྱས་ཡོད་ཀྱངྲ་།དེང་འབྲི་གུང་བཀའ་བརྒྱུད་ཀྱི་ཆོས་རྒྱུད་འཛིན་སྐྱོང་སྤེལ་གསུམ་གྱིས་སྤྱིར་ཐུབ་པའི་བསྟན་པ་དང་།ཡང་སྒོས་རྒྱལ་བ་འབྲི་གུང་པའི་བསྟན་པ་རིན་པོ་ཆེ་དར་རྒྱས་སྤེལ་གསུམ་རླབས་ཆེན་གྱི་བྱ་བ་བྱེད་བཞིན་པའོ།།དེང་འཚོ་བཞུགས་གྲྭ་བཙུན་གྲངས་༤༠༠ལྷག་ཙམ་ཡོད་ཅིང་།སྔོན་བོད་ལ་དུས་མ་ལོག་སྐབས་འབྲི་གུང་ཐིལ་དང་ཡང་རི་སྒར་ལ་ཕེབས་ཏེ་སློབ་གཉེར་མཛད་མྱོང་བའི་གྲྭ་བ་རྒན་པ་ཁ་ཅིག་ད་ལྟ་ཡང་འཚོ་བཞུགས་ཡོད་པ་དང་།གྲྭ་གཞོན་གྲས་དེང་ཕྱོགས་མཐའ་ཁར་གཞུང་སྒེར་གྱི་སློབ་གྲྭ་ཆེ་འབྲིང་ཆུང་སོགས་ལ་ཐོས་བསམ་སློབ་གཉེར་མཛད་བཞིན་ཡོད།།